উল্লেখ্য, জাতীয় সংসদে নারীদের জন্য আসন সংরক্ষিত রাখার ব্যবস্থাটি শুরু হয়েছিল ১৯৭২ সালের সংবিধানে। তিনশ’ আসনের সংসদে ১৫টি আসন নারীদের জন্য সংরক্ষিত রাখার বিধান ছিল ওই সংবিধানে। বিধানটি করা হয়েছিল ১০ বছরের জন্য। ১৯৭৮ সালে আসন সংখ্যা দ্বিগুণ অর্থাৎ ৩০ করা হয়। মেয়াদও ১৫ বছর বাড়ানো হয়। এরপর ২০০৪ সালে চার দলীয় জোট সরকারের সময় সংবিধানের চতুর্দশ সংশোধনীর মাধ্যমে একদিকে সংরক্ষিত নারী আসনের সংখ্যা বাড়িয়ে ৪৫ করা হয়, অন্যদিকে সময়সীমা করা হয় ১০ বছর। সে অনুযায়ী ২০১৪ সালে এই কোটা ব্যবস্থার অবসান ঘটার কথা ছিল।